Зямля мёду

«Зямля́ мё́ду» () — дакументальны фільм 2019 года рэжысёраў Тамары Кацеўскай і Любаміра Стэфанава.

 Сюжэт 
Закінутая македонская вёска. Ужо немаладая Хацідзэ прабіраецца па горных схілах да вулляў у скалах. Яна вітае пчол сакрэтным спевам і выдатна абыходзіцца з сотамі без сеткі і пальчатак. Дома яе чакае прыкутая да ложка маці. Зрэдзьчас жанчына выбіраецца ў сталіцу, каб прадаць крыху мёду. Але спакойную плынь жыцця парушае сям’я качэўнікаў, якая разбівае лагер зусім побач. Роў рухавікоў, сямёра няўрымслівых дзяцей, сто пяцьдзясят кароў… Прыязная Хацідзэ нічога не хавае і спрабуе пасябраваць з імі, аднак галава сям’і прымае рашэнне, якое можа назаўсёды разбурыць звыклы ўклад яе жыцця.

 Узнагароды 
Паводле інфармацыі сайта «Internet Movie Database» фільм быў адзначаны 35 кінаўзнагародамі і яшчэ 48 намінацыямі.

 Зноскі 

 Спасылкі 


Катэгорыя:Дакументальныя фільмы
Катэгорыя:Фільмы Паўночнай Македоніі
Катэгорыя:Фільмы на турэцкай мове
Катэгорыя:Фільмы Тамары Кацеўскай
Катэгорыя:Фільмы Любаміра Стэфанава